google/wiki40b huggingface dataset:
Diyabetolohiya

Ang diyabetolohiya (Kastila: diabetología ; Ingles: diabetology) ay ang klinikong agham ng diabetes mellitus, ang diyagnosis nito, at paggagamot. Maaaring ituring itong isang sangay ng endokrinolohiya. Ginagamit ang salita o katawagan sa maraming mga pamamaraan. Sa Hilagang Amerika, sa loob ng huling mga 40 taon, kalimitang ginagamit ito para sa mga gawain ng isang diyabetolohista (diyabetologo) o internistang nagkaroon ng pag-unlad sa kaalaman at pagkakaroon ng kaalaan hinggil sa pangangalaga ng mga pasyenteng may diyabetes dahil sa pagsasakatuparan ng kaniyang mga gawain at interes sa paksa, bagaman wala siyang pormal na pagsasanay o sertipikong panglarangan sa endokrinolohiya. Hindi pa isang ganap na kinikilalang natatanging sangay ng panggagamot ang diyabetolohiya at walang pang pormal na programang pangpagsasanay na magiging sanhi ng pagkakamit ng isang katibayan o sertipiko. Sa ibang mga konteksto o diwa, tumutukoy ang diyabetolohista sa anumang manggagamot o duktor sa medisinang kinabibilangan ng mga endokrinolohista, na pangunahing tumutuon ang mga gawain at pananaliksik sa diyabetes at pangangalaga ng mga taong may diyabetes. Bukod sa mga pagbibigay ng mga gamot (ng insulina), kasama ang dami at tamang panahon ng pagbibigay ng insulina, binibigyang pansin din ng isang diyabetolohista ang mga maaaring pang maging dagdag na mga suliranin ng isang tao kapag may diyabetes, katulad ng retinopatiya, nepropatiya, at neyuropatiyang periperal. Ang World Diabetes Day ay ipinagdiriwang taon-taon tuwing Nobyembre 14.
Kipot ng Tablas

Ang Kipot ng Tablas ay isang kipot sa Pilipinas,  na nasa pagitan ng pulo ng Mindoro at pulo ng Panay. Kilala ito bilang pook na pinaglubugan ng barkong MV Doña Paz matapos nitong mabangga sa isa pang barko na kumitil sa mahigit 4000 katao noong Disyembre 20, 1987.
Doğancık, Sultandağı

Ang Doğancık ay isang nayon sa Distrito ng Sultandağı, Lalawigan ng Afyonkarahisar, Turkiya.
Pamahalaan ng Nagkakaisang Kaharian

Ang Pamahalaang Britanniko ay ang gobyerno ng Nagkakaisang Kaharian. Ang opisyal na pangalan nito ay ang Ang Pamahalaan ng Kanyang Kamahalan ng Nagkakaisang Kaharian ng Kalakhang Britanya at Hilagang Irlandya.
Ang Gobyerno ay pinangunahan ng Punong Ministro, na pumipili sa iba pang mga ministro. Ang Punong Ministro at ang iba pang mga pinaka-makapangyarihang mga ministro nabibilang sa isang grupo na kilala bilang ang Gabinete, na ang pinaka-mahalagang mga gumagawa ng desisyon sa Gobyerno. Ang mga ministro ay lahat ng mga miyembro ng Parliyamento. Batas ay ginawa sa pamamagitan ng MPs pagboto sa Parliament, na kung saan ay tinatawag na 'pambatasan kapangyarihan'. Gumawa ng mga batas na ito kung ano ang tinatawag na pangunahing batas. Ang pamahalaan ay pinili ng mga mamamayan ng Nagkakaisang Kaharian ng pagboto sa isang halalan at, hindi bababa sa bawat limang taon, ang mga tao ay maaaring bumoto muli. Pinipili ng monarka ang Punong Ministro bilang pinuno ng partido na ay malamang na makakuha ng mga pinakamaraming boto sa Parliyamento.
Sa ilalim ng Saligang Batas ng Britanya, ehekutibong kapangyarihan, ang kapangyarihan na gamitin ang mga batas na gumawa ng pagkilos, nabibilang sa monarka, at ang kapangyarihang ito ay ginagamit lamang sa pamamagitan ng, o sa payo ng Punong Ministro at ng Gabinete. Ang mga batas na dumaraan sa parliamento ay laging sinasangayunan ng monarka. Ang Reyna ay palaging tumatalima sa mga bagay na iminumungkahi ng nihalal na pamahalaan. Ang mga miyembro ng Gabinete na nagpapayo sa reyna ay tinatawag na Nakaaalam na Konseho. Maari din nilang gamitin ang mga kapangyarihang ito sa mga kagawaran ng Gobyerno.
Ang Britannikong uri ng pamahalaan kung minsan ay tinatawag na parliyamentaryong pamahalaan, at parliyamento nito ay kilala bilang ang "Ina ng lahat ng mga Parliyamento".
May hiwalay na pamahalaan sa Gales, Eskosya at Hilagang Irlandiya at sila ay responsable sa kani-kanilang lokal na parlyamento. Ang mga parliyamento ay mayroong mga limitasyon ay pinagpapasyahan ng pangunahing parliyamento sa Westminster. Walang hiwalay na Parliyamentong Ingles.
Ang Punong Ministro ngayon ay David Cameron, lider ng Conservative Party, na pinili sa pamamagitan ng Reyna Elizabeth II noong ika-10 ng Mayo 2010, matapos ang Pangkalahatang Halalan ng NK noong ika-6 ng Mayo 2010. Ang halalan ay hindi nagkaroon ng isang simple at malinaw na nagwagi, kahit na ang mga Conservatives nagkaroon ng pinakamaraming boto, dahil halos sila ay nagkaroon ng parehong bilang ng iba pang mga pangunahing partido, ang Labour party. Ito ay tinatawag na isang Parliyamentong Sabit. Kaya ang isang koalisyon ng pamahalaan ay nabuo sa Mayo 12, 2010 sa pagitan ng mga Conservatives at Liberal Demokratiko. Ito ay kapag nagpasya ang dalawa o higit pang mga partido upang ibahagi ang control.
Müesli

Ang müesli (Alemang Swiso para sa "munting nilaga") ay isang popular na halo ng mga angkak na nagmula sa Swisa.
Guyena

Ang Guyena (Pranses: Guyenne; Inggles: Guyenne o Guienne) ay isang may malabong pagkakahambing na makasaysayang rehiyon sa timog-kanlurang Pransiya. Ang Lalawigan ng Guyena, kung minsan ay tinatawag na Lalawigan ng Guyena at Gascuña, ay dating isang malaking lalawigan sa pre-rebolusyonaryong Pransiya.
Mga wikang Bikol

Partido

Ang Bikol Sentral Partido o Bikol-Partido ay isang diyalekto ng mga wikang Bikol sa mga bayan ng Tigaon, Ocampo, Sagñay, San José, Goa, Lagonoy, Caramoan at Garchitorena sa lalawigan ng Camarines Sur, gayundin sa mga bayan ng Tiwi, Albay at San Andres, Catanduanes.
Rupiah ng Indonesia

Ang rupiah (Rp) ay ang opisyal na pananalapi ng Indonesia na nilalabas at kinokontrol ng Bangko ng Indonesia. IDR ang kodigong ISO 4217 para sa rupiah. Sa di-pormal na pananalita, ginagamit ng mga taga-Indonesia ang salitang "perak" ('pilak' sa wikang Indones) sa pagtukoy sa rupiah. Nahahati ang rupiah sa 100 sen, bagaman hindi na ginagamit ang sen at namamayani na ang mga barya at papel de bangko dahil sa pagpintog ng salapi.
Nagkaroon ang pulo ng Riau at Irian Barat (kalahati ng New Guinea na sakop ng Indonesia) ng sarili nilang uri ng rupiah noong nakaraan, ngunit naging bahagi na ito sa pambansang rupiah noong 1964 sa Riau at 1971 sa Irian Barat.

Salaping umiiral

Ang kasalukuyang rupiah ay binubuo ng mga barya mula sa 50 rupiah hanggang sa 1,000 rupiah, at papel de bangko na mula 1,000 Rupiah hanggang sa 100,000 Rupiah.
Unibersidad ng Mississippi

Ang Unibersidad ng Mississippi (Ingles: University of Mississippi) (kolokyal na kilala bilang Ole Miss) ay isang Amerikanong pampublikong unibersidad sa pananaliksik na matatagpuan sa lungsod ng Oxford, estado ng Mississippi, Estados Unidos.
Ang Unibersidad ang pangunahin at pinakamalaking unibersidad sa buong estado na may isang kabuuang pagpapatala ng 23,838 na mag-aaral noong 2015. Ito rin ay isang institutsyong  sea-grant at space-grant at nauuri bilang isang "R1: Doctoral University — Pinakamataas na Aktibidad ng Pananaliksik". 55 porsiyento ng mga undergradwado at 60 porsiyento ng pangkalahatang mag-aaral ay buhat mula sa Mississippi, at 23 porsiyento ay mga minorya o internasyonal na mag-aaral na galing pa sa 90 bansa.
583 Klotilde

Ang 583 Klotilde ay isang planetang hindi pangunahin.
Onmyoji Abe no Seimei

Ang Onmyoji Abe no Seimei ay isang palabas sa telebisyon sa bansang Hapon.
Glasyer ng Okjökull

Ang glasyer ng Okjökull (Ingles: Okjökull glacier) ay isang glasyer sa kanlurang Iceland sa tuktok ng bulkanikong bundok na Ok. 
Unang idineklarang "patay" ang glasyer ni glasyologong Oddur Sigurðsson, nakagawa sina antropologong Cymene Howe at Dominic Boyer ng isang dokumentaryo tungkol sa glasyer at nagpanukalang itanda ang katapusan nito sa pamamagitan ng isang plake. Pinaalala ito noong Agosto 18, 2019 sa pamamagitan ng isang plakeng kalakip ng isang talang sinulat ni Andri Snær Magnason at pinamagatang "Isang liham para sa kinabukasan" na may mga bersiyong Islandiko at Ingles (isinalin sa Filipino):

Ang Ok ay ng kauna-unahang glasyer ng Iceland na nawalan ang katayuan nito bilang isang glasyer.

Sa darating na 200 mga taon inaashang masusunod ng lahat ng mga glasyer ang parehong kapalaran.

Ang monumentong ito ay para kumilala na alam natin

ang nangyayari at ano ang dapat na gawin.

Alam mo lamang na tayo ang gumawa nito.

Agosto 2019

415ppm CO₂
Nilalayon ng paglalagay ng plake na pukawin ang kabatiran ukol sa unti-unting pagkawala ng mga glasyer sa Iceland.
W. H. Auden

Si Wystan Hugh Auden (Pebrero 21 1907 – Setyembre 29 1973) ay isang Amerikanong makata. Nagsulat siya ng ilang naging bantog na mga tula, katulad ng Funeral Blues at ng As I Walked Out One Evening. Nilalagdaan niya ang kanyang mga akda ng W. H. Auden.
Waziristan

Ang Waziristan (Pashto: وزیرستان, "lupain ng mga tribu ng Wazir", ay isang bulubunduking rehiyon sa ahensiya ng Hilagang Waziristan at Timog Waziristan . Ito ay binubuo ng hangganan ng Rehiyon ng Bannu, at kanluraning bahagi ng Distrito ng Tank sa hilagang-kanluran ng Pakistan, kabilang ang Distrito ng Janikhel, Distrito ng Gurbuz at Distrito ng Barmal sa distrito ng silangang Afghanistan. Nasasakupan ng Waziristan ang ilang bahagi ng lupain na may sukat na 15,000 square kilometres (5,800 sq mi). Ang lugar ay karaniwang tinitirahan ng mga pangkat etnikong Pashtuns. Ito ay pinangalanan mula sa tribu ng Pashnun na ang tawag ay Tribu ng Wazir. Ang wikang ginagamit sa lambak ay ang Pashto, ngunit ginagamit ng nakararami ang wikang Wazirwola. Karamihan sa mga rehiyon sa dakong Timog ay pinangangasiwaan ng pederal para sa lugar ng mga tribu.
Ang Waziristan ay binubuo ng dalawang lugar, ang kanluran at timog-kanluran ng Peshawar, sa gitna ng Ilog ng Tochi hanggang sa hilaga at Ilog ng Gomal sa timog. Matatagpuan sa silangan ang mga distrito ng Bannu, Tank at hangganan ng Dera Ismail Khan. Matatagpuan naman sa hilagang-silangan ang lambak ng Kurram, habang ang probinsiya ng Paktia, Khost at Paktika ay matatagpuan sa kanluran at hilaga. Ang rehiyon ay malayang teritoryo ng mga tribu hanggang 1893, at di nasasakupan ng Imperyong Britaniko. Ang pagsakop at pamamahala sa mga tribu ay naging suliranin ng mga Britaniko, kung saan nagtatamo ng madalas na parusa sa paglalakbay sa kalagitnaan ng taong 1860 at 1945. Ang rehiyon ay naging bahagi ng Pakistan noong 1947.
Para sa mga layuning pang-administratibo, hinati ang Waziristan sa dalawang "ahensiya", ang Hilangang Waziristan at Timog Waziristan , kung saan tinatayang may populasyong 361,246 at 429,841 noong 1998. Ang dalawang ahensiya ay may kanya-kanyang pag-kakaiba kahit na ito ay bahagi ng grupo ng Tribu ng Wazir at parehong gumagamit ng wikang Wazirwola. Sila ay may reputasyon na mahirap taluning mandirigma  at kilala bilang mahigpit na kaaway.
Ang Tribu ng Wazir ar nahahati sa ilang maliliit na tribu na pinamumunuan ng matatandang lalaki na naninirahan sa lugar kung saan sila ay nag titipon-tipon na tinatawag na Loya Jirga. Konserbatibo ang mga Waziristan pagdating sa panlipunan at pangrelihiyong paniniwala. Ang mga kababaihan ay maingat na binabantayan, at lahat ng kabahayan ay pinamumunuan ng mga kalalakihan.
Bagong midya

Ang bagong midya ay ang pagkanakakapunta sa o pagkanakakakuha ng nilalaman anumang oras ayon sa pangangailangan, sa anumang aparatong dihital, pati na sa interaktibong tugon ng tagagamit, malikhaing pakikilahok at pagbubuo ng pamayanan sa paligid ng nilalaman ng midya. Isa pang mahalagang pangako ng bagong midya ay ang "demokratisasyon" ng paglikha, paglalathala, pagpapamudmod at pagkonsumo ng nilalaman ng midya. Ang isa pang aspeto ng bagong midya ay ang pangtunay na panahon na paglikha ng bago at walang patakarang nilalaman.
Karamihan sa mga teknolohiyang nilalarawan bilang "bagong midya" ay dihital, na kadalasang may katangian ng pagiging mamanipula (mababago), mainenetwork, masinsin, mapipiga, at interaktibo.
Ang ilan sa mga halimbawa ay ang Internet, mga websayt, mga larong bidyo, mga CD-ROM, at mga DVD. Hindi kasama sa bagong midya ang mga programang pantelebisyon, mga pelikulang tampok, mga magasin, mga aklat, o mga lathalain nasa papel – maliban na lamang kung naglalaman ang mga ito ng mga teknolohiyang nagpapagana ng interaktibidad na dihital. Ang Wikipedia, isang ensiklopedyang nakaugnay sa linya ng Internet, ay isang halimbawa, na naglalangkap ng dihital na tekstong dihital, mga imahe at mga bidyo na may mga kawing na pangweb na napupuntahan sa Internet, at mayroon ding pakikilahok ng mga tagapag-ambag, interaktibong tugunan ng mga tagagamit at pagbubuo ng isang pamayanan ng mga kalahok na mga patnugot at mga tagapagkaloob ng donasyon para sa kapakinabangan ng mga mambabasa na hindi kasapi sa pamayanan. Ang Facebook ay isang halimbawa ng modelo ng social media, kung saan ang karamihan ng mga tagagamit ay mga kalahok din.
Break-even point

Ang break-even point (BEP; Ingles; literal sa Tagalog: puntong hindi nanalo, hindi natalo) sa pag-aaral ng ekonomiya, pagnenegosyo, at partikular sa cost accounting, ay ang punto kung saan ang kabuuang gastos at kabuuang kinita ay magkatumbas: walang kalugihan o kinita, at ang isa ay nakapag-“break even.” Walang kinita at kalugihan na naganap, ngunit ang pagkawala ng posibleng kikitain mula sa isa pang alternatibo ay bayad na, at ang puhunan ay nakatanggap na ng risk-adjusted (naisayos na ang panganib) na inaasahang balik ng pera. Sa madaling salita, lahat ng gastos na kailangan pang bayaran ay bayad na ng kompanya ngunit wala silang kinita.
Ang break-even level o break-even point (BEP) ay kumakatawan sa halaga ng benta — sa kahit alin sa yunit o kita — na kailangan para mabayaran ang kabuuan ng gastos (parehong permanente at nagbabago). Ang kabuuang kita sa break-even point ay wala. Ang break-even ay posible lamang kung ang presyo ng bawat produkto ng kompanya ay mas mataas sa nagbabagong halaga ng bawat isa sa kanilang produkto. Kung gayon, ang bawat isa sa produktong nabenta ay makakalikha ng "kontribusyon" patungo sa pagbayad ng permanenteng gastos.
Halimbawa, kung ang isang negosyo ay nakakapagbenta nang mas kaunti pa sa dalawang daang lamesa sa bawat buwan, sila ay malulugi; kung makakapagbenta naman sila nang mas marami sa dalawang daan, kikita sila. Gamit ang impormasyong ito, kailangang tingnan ng mga tagapamahala ng negosyo kung makakagawa at makakapagbenta ba sila ng dalawang daang mesa kada buwan.
Jaya

Pagkabata at pagkatuklas

Kilala si Jaya bilang Queen of Soul o Soul Diva sa Pilipinas. Ipinanganak bilang Maria Jaya Luisa Ramsey noong Marso 21, 1969 sa Maynila. Nagmula ang pangalan niyang Jaya sa isang Amerikanong prodyuser nang siya ay palagdain sa isang record deal sa Estados Unidos noong 1989. Ang kanyang ina ay si Elizabeth Ramsey, na isang komedyante at mang-aawit.
Nagsimula siya noong siya ay 10 taon bilang mananayaw ng kanyang ina. sa gulang na 13, siya ang hindi matalo matlong kampeon ng pangtanghaling palabas ng GMA-7 na Student Canteen at lumaon ay sumali sa Opera House. Nagsimula magsolo si Jaya noong 1992, gamit ang pangalang Louise Ramsey.

Sa Estados Unidos

Napagpasiyahan ng kanyang ina na si Elizabeth na umalis patungong Estados Unidos noong 1985, at kasama niyang umalis si Louise. Doon ipinagpatuloy niya ang kanyang pagtatanghal, kasama ang iba pang mga artistang Pilipino gaya nina Tillie Moreno, Eddie Mercado, Lerma dela Cruz, at ang tambalang Reycards. Hindi naging madali ang buhay nina Jaya at ang kanyang ina sa Amerika. Nagpalipat-lipat sila sa California.
Adolf (manga)

Gantimpala

Ang Adolf at nanalo ng Kodansha Manga Award noong 1986 para sa Heneral na manga.
Fuurin Kazan

Ang Fuurin Kazan ay isang palabas sa telebisyon sa bansang Hapon.
Hercules, California

Ang Hercules ay isang lungsod sa California, Estados Unidos.
John Cleese

Si John Cleese ay isang kilalang artista sa sining ng Pelikula at Telebisyon.
Libia Regalado

Si Libia Regalado ay isang artista sa Mehiko.
Inplasyon (kosmolohiya)

Sa pisikal na kosmolohiya, ang kosmikong inplasyon (Ingles: cosmic inflation, cosmological inflation o inflation) ang tine-teorisang labis na mabilis na eksponensiyal na paglawak(expansiyon) ng sinaunang uniberso sa paktor na hindi bababa sa 10⁷⁸ sa bolyum na pinapatakbo ng isang negatibong-presyur na bakyum ng enerhiya ng densidad. Ang inplasyonaryong epoka (kapanahunan) ay binubuo ng unang bahagi ng epokang elektro-kahinaan kasunod ng epoka ng dakilang unipikasyon. Ito ay tumagal mula 10-36 segundo pagkatapos ng Malaking Pagsabog (Big Bang) hanggang sa pagitan ng 10-33 at 10-32 segundo. Pagkatapos ng yugtong implasyonaryo, ang uniberso ay patuloy na lumawak ngunit sa mas mababang tulin.
San Tomas

Ang San Tomas o São Tomé ay ang kabisera ng bansang San Tomas at Prinsipe.
Japoy Lizardo

Talambuhay

Nagsimula si Japoy sa paglaro ng Taekwondo sa edad na 11. Hilig din niya ang maglaro ng basketball. Nag-aral siya sa Diliman Preparatory School at sa De La Salle University.

Kawing panlabas

Panayam kay Japoy Lizardo
Azu

Si Azu ay isang mang-aawit mula sa bansang Hapon.
Montevideo

Ang Montevideo ay ang kabisera ng bansang Uruguay.
Pagmamanang Mendeliano

Ang pagmamanang Mendeliano, na nakikilala rin bilang henetikang Mendeliano, Mendelismo, o Monohenetikong pagmamana, ay ang teoriyang siyentipiko kung paanong ang mga namamanang katangian ay naipapasa mula sa mga organismong magulang tungo sa mga supling nito. Ito ang pinagsasaligan ng karamihan ng henetika. Ang balangkas na teoretikal na ito ay simulang hinango mula sa gawa ni Gregor Johann Mendel na inilimbag noong 1865 at 1866 at muling natuklasan noong 1900. Sa simula ay napaka-kontrobersiyal nito. Nang isinama ang mga teoriya ni Mendel sa teoriyang kromosoma ng pagmamana ni Thomas Hunt Morgan noong 1915, ang mga ito ay naging kaibuturan ng klasikong henetika.
Kartang pamasko

Ang kartang pamasko, tarhetang pampasko, kard na pangkapaskuhan (Ingles: Christmas card) ay isang uri ng kartang pambati na ipinadadala sa isang tao bilang bahagi na nakaugaliang pagdiriwang ng Pasko. Ginagawa ang pagpapadala nito upang maiparating sa pinadalhang mga mamamayan ang damdaming kaugnay ng panahon ng Kapasakuhan. Kalimitang nagpapadalahan at nagpapalitan ng mga kartang pamasko ang mga tao sa panahon ng mga linggo bago supating ang Disyembre 25 na Araw ng Pasko. Kabilang sa mga nakikilahok sa kaugaliang ito ang mga hindi Kristiyano sa Kanluran man o sa Asya. Nakaugaliang pambati sa loob ng isang kartang pamasko ang may diwang "Maligayang Pasko at Manigong Bagong Taon." May iba pang mga hindi mabilang na pagkakasari-sari ng mga nakatitik at nakalimbag na mga pagbati, na naglalahad ng mga pagpapahalagang pangpananampalataya, tula, panalangin, o taludtod mula sa Bibliya.

Kasaysayan

Nilikha at idinisenyo ang pinaka-unang kartang pamasko para kay Henry Cole noong 1843. Iginuhit ito ng isang mangguguhit na Ingles mula sa London na si John Calcott Horsley (1817-1903). May tatlong bahagi ang unang kartang pampaskong ito: nagpapakita ang panggitnang bahagi ng isang mag-anak na naghahapunan sa gabi ng Pasko. Yung mga mas maliliit na bahagi na nasa magkabilang gilid ang sila namang naglalarawan ng mga mamamayan na nagsasagawa at nagpapatupad ng mga kahalagan at gawaing maka-Kristiyano, katulad ng pagpapakain sa mga nagugutom at pagbibigay ng mga kasuotan sa mga nangangailangan ng mga ito. Sa ilalim ng tarheta, nakasulat ang isang tanyag na katagang Ingles sa kasalukuyan: A Merry Christmas and a Happy New Year to You - "Isang Maligayang Pasko at isang Manigong Bagong Taon para sa Iyo."
Noong 1880, maraming mga bilang ng mga kartang pambati ang sinimulang mailathala, partikular na ang mga tarhetang pangkapaskuhan at mga pang-Araw ng mga Puso. Kalimitang payak lamang at giniliran ng mga larawan ng mga mistle-toe at mga holly ang mga unang tarhetang pampasko. Nasundan ang mga uring ito ng mga yari sa malalambot at maninipis na mga "papel na puntas" o "papel na tiras". Sa katunayan, mga kartang pang-Araw ng mga Puso ang mga ito na ginamit na rin para sa mga pagdiriwang ng Pasko, Bagong Taon, at mga kaarawan, pero pinalitan lamang ang mga disenyo at mga nilalahad na mga mensahe ayon sa okasyon.
Sa Estados Unidos, itinuturing na "Ama ng Kartang Pamasko ng Amerika" si Louis Prang ng Boston. Isang imigrante mula sa Alemanya si Prang na nagbukas ng unang tindahang palimbagan ng mga tarheta pampatalastas. Dinisenyo niya at ipinagbili ang kaniyang unang kartang pamasko noong 1874. Nakilala ang kaniyang mga tarhetang pamasko sa Estados Unidos at sa Inglatera.
Biofeedback

Ang biofeedback (bigkas: /ba-yo-fid-bak/; literal na salin: "balik-tugong pangbuhay" o "katugunan ng katawan") ay ang proseso ng pagiging may kamalayan sa sari-saring mga pisyolohikong mga tungkulin na ginagamitan ng mga instrumento o aparatong nagbibigay ng mga kabatiran o impormasyon hinggil sa mga gawain ng mga sistemang ito, na may layuning mamanipula ang mga ito ayon sa kagustuhan ng isipan. Kabilang sa mga prosesong natatabanan o nakukontrol ang liboy-utak (brainwave sa Ingles), tono ng masel, konduktansiya ng balat, tulin ng tibok ng puso, at persepsiyon ng hapdi. Magagamit ang balik-tugong pambuhay upang painamin ang kalusugan o paggawa ng gawain, at nagaganap ang mga pagbabagong pisyolohikal na kasabayan ng mga pagbabago sa pag-iisip, mga emosyon, at pag-uugali. Sa kalaunan, mapapanatili ang mga pagbabagong ito na walang paggamit ng karagdagang mga kasangkapan.
Natuklasang epektibo ang balik-tugong pambuhay para sa pagbibigay-lunas sa mga sakit ng ulo. Mayroon ding mga eksperimentong nagpapakita na ang mga pasyenteng may mapanganib na pintig ng pusong hindi pangkaraniwan ay maaaring maturuang paghusayin o regulahin ang tulin, dami, at uri ng mga pintig. Ilan sa mga pasyenteng ito ang natutong ayusin ang kanilang mga pintig ng puso kahit na hindi na sila nakakabit sa mga aparato. Mayroon ding ibang mga pasyenteng natutong kontrolin ang kanilang presyon ng dugo.
Elemento

Sa agham, ang elemento ay isang kalipunan ng mga atom na may natatanging bilang ng proton sa nucleus. Ang bilang na ito ay tinatawag na numero atomiko ng elemento. Halimbawa, ang lahat ng atom na may 6 na proton sa kanyang nucleus ay atom ng elementong karbon, at ang lahat ng mga atom na may 92 proton sa kanilang nucleus ay atom ng elementong uranium.
Mayroon na tayong 118 na mga elemento, mula idroheno (na nagtataglay ng isang proton) hanggang ununoktiyum (na mayroong 118 na proton).
Ang pinakamakisig na pagpapakita ng mga elemento ay ang talaang peryodiko. Ito ay nagpapangkat sa mga elemento na may magkakamukha ng katangian. Matutunghayan rin ang listahan ng mga elemento na iniayos ayon sa pangalan, simbolo o numero atomiko.
Dahil sa ang bilang ng mga proton sa nucleous ang nagdidikta sa bilang ng electron sa palibot ng nucleus at nang kaniyang katangian, at dahil sa ang mga electron ang panglabas na bahagi ng atom (ang bahaging rabaw na nakikita ng sanlibutan), ang pagkakakilanlan ng isang elemento ang nagdidikta kung paano ito makikipagsanib sa ibang kemikal. May ilang banayad na pagbabago sa katangiang kemika ang idinudulot ng bilang ng neutron sa nucleous ng halos ‘iisang’ elemento.
282 Clorinde

Ang 282 Clorinde ay isang planetang hindi pangunahin.
406 Erna

Ang 406 Erna ay isang planetang hindi pangunahin.
Ina ng Laging Saklolo

Ang Ina ng Laging Saklolo (Ingles: Our Lady of Perpetual Help, Our Mother of Perpetual Help, Our Lady of Succour, Our Mother of Succour) ay isang pamagat para sa Birheng Maria. Katumbas din ito ng mga katawagang Ang Ina ng Perpetwo (Perpetwa), Ang Ina ng Perpetuwo (Perpetuwa), at Ang Ina ng Sokoro. Sa literal na kahulugan, may diwa ang titulong: "ang ina ng walang-katapusan at walang-humpay na pagtulong." Inaalala ang kapistahan nito tuwing ika-27 ng Hunyo.